Diari Oficial de la Generalitat Valenciana


Sumari del DOGV 8070, del 26-06-2017 (2017/4946)

RESOLUCIÓ d'1 de juny de 2017, de la Conselleria de Sanitat Universal i Salut Pública de la Generalitat, per la qual es concedeixen ajudes destinades a impulsar la internacionalització de la investigació i la innovació en matèria de biomedicina, sanitat i salut pública per a l'exercici 2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8070

Data del DOGV
:   26-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4946


Data del document
:   01-06-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ d'1 de juny de 2017, de la Conselleria de Sanitat Universal i Salut Pública de la Generalitat, per la qual es concedeixen ajudes destinades a impulsar la internacionalització de la investigació i la innovació en matèria de biomedicina, sanitat i salut pública per a l'exercici 2017. [2017/4946]  
Per l'Ordre 2/2016, de 17 de juny, de la Conselleria de Sanitat i Salut Pública (DOGV 7815, 27.06.2016), s'aproven les bases reguladores de les ajudes destinades a finançar accions dirigides a impulsar i gestionar la participació en els programes d'investigació internacionals en matèria de biomedicina, sanitat i salut pública.  
A l'empara de les dites bases reguladores, i per Resolució de 15 de març de 2017, de la Conselleria de Sanitat Universal i Salut Pública (DOGV 8010, 29.03.2017), es convoquen les mencionades ajudes, dirigides a entitats amb activitat investigadora en l'àmbit de la biomedicina, la sanitat i la salut pública a la Comunitat Valenciana, per a l'exercici 2017.  
Resultant que les entitats que es mencionen en l'annex han sol·licitat ajudes per a finançar activitats dirigides a impulsar la seua participació en programes d'investigació internacionals, en els termes que preveu l'ordre i la resolució de referència.  
Considerant la normativa d'aplicació general, una vegada avaluats els projectes presentats i procurant garantir l'eficàcia i l'eficiència de les actuacions i havent-se ajustat les possibles ajudes als recursos previstos per al 2017, i segons s'estableix en l'Ordre 2/2016, de les bases reguladores, a la vista de la proposta de resolució formulada per la Comissió de Valoració, resolc:  
Sobre els expedients de sol·licitud d'ajudes presentats  
  
Primer  
Concedir a les entitats que es mencionen en l'annex les ajudes per a finançar accions dirigides a impulsar la internacionalització de la investigació i la innovació en matèria biomedicina, sanitat i salut pública, per a l'exercici 2017, per un import total de cent setanta-cinc mil euros (175.000,00 ?) i es finançarà a càrrec de l'aplicació pressupostària 36.67.72.9781.944.68.2, línia S6667000 dels pressupostos de la Generalitat per a 2017.  
  
Segon  
Per a procedir al pagament de les ajudes, cada entitat beneficiària haurà de presentar una memòria d'activitats en què es detallarà l'objecte de les despeses efectuades, un certificat de no concurrència de la despesa amb qualsevol ajuda externa i la justificació econòmica de la despesa.  
El termini de presentació dels justificants de despesa requerits conclourà l'1 de desembre de 2017. Els beneficiaris que no presenten la documentació justificativa abans d'aquest termini perdran el dret a percebre l'ajuda concedida.  
En l'organització i/o difusió d'esdeveniments que tinguen lloc com a resultat d'una ajuda subvencionada de la Conselleria de Sanitat Universal i Salut Pública, s'haurà de consignar l'origen del seu finançament.  
  
Tercer  
Notifiqueu aquesta resolució a totes les persones interessades, i advertiu-los que posa fi a la via administrativa, i que, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques, en contra podrà interposar-se un recurs potestatiu de reposició davant del mateix òrgan que l'ha dictada, en el termini d'un mes, comptador des de l'endemà de la publicació. O bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 1 de juny de 2017.- La consellera de Sanitat Universal i Salut Pública, p. d., la directora general d'Investigació, Innovació, Tecnologia i Qualitat (article 9 R 15.03.2017, de la Conselleria de Sanitat Universal i Salut Pública; DOGV 8010): Ana María Ávila Peñalver.  
ANNEX  
Relació d'ajudes concedides  
  
Expedient Entitat CIF Finançament 2017 (?)  
INT-01/2017 Fundació de la Comunitat Valenciana Centre d'Investigació Príncep Felip X20016160 26.590,00  
INT-02/2017 Fundació per a la Investigació de l'Hospital Universitari i Politècnic La Fe de la Comunitat Valenciana - Institut d'Investigació Sanitària La Fe O75362027 36.615,00  
INT-03/2017 Universitat d'Alacant T2840603O 14.385,00  
INT-04/2017 Fundació per a la Investigació de l'Hospital Clínic de la Comunitat Valenciana, INCLIVA A26820925 40.538,00  
INT-05/2017 Fundació per a la Investigació Sanitària i Biomèdica de la Comunitat Valenciana, FISABIO T65558510 33.128,00  
INT-06/2017 Fundació de la Comunitat Valenciana de l'Hospital General Universitari de València per a la Investigació Biomèdica B06189170 5.000,00  
INT-07 /2017 Universitat de València - Estudi General F8671705D 18.744,00  
TOTAL 175.000,00